wickkiey/tamil-wikipedia-chunked huggingface dataset:
# மாவட்ட ஆசிரியர் கல்வி மற்றும் பயிற்சி நிறுவனம், திருமூர்த்தி நகர்

**மாவட்ட ஆசிரியர் கல்வி மற்றும் பயிற்சி நிறுவனம், திருமூர்த்தி நகர்** (*District Institute of Education & Training, Thirumoorthy Nagar*) இந்தியாவின் தமிழ்நாடு மாநிலத்தில் உள்ள திருப்பூர் மாவட்டம், உடுமலை வட்டத்தில் திருமூர்த்திமலை அடிவாரத்தில் திருமூர்த்தி நகர் அமைந்துள்ளது. இங்கு அமைந்துள்ள மாவட்ட ஆசிரியர் கல்வி மற்றும் பயிற்சி நிறுவனம் மிகவும் பழமையானது. இந்நிறுவனம் முதலில் ஆதாரக் கல்வி ஆசிரியர் பயிற்சி நிலையமாகச் செயல்பட்டு வந்தது. பத்து ஏக்கர் பரப்பளவில் அரசு நிலத்தில் நிறுவனம் அமைந்துள்ளது.  
ஆரம்ப/தொடக்கக் கல்வியின் உலகளாவிய மயமாக்கலுக்கான சிறப்புக் குறிப்புடன் பல்வேறு உத்திகள் மற்றும் திட்டங்களின் வெற்றிக்காக அடிமட்ட அளவில் கல்வி மற்றும் ஆதார ஆதரவை வழங்குதல். சேவையில் உள்ள ஆசிரியர்கள் மற்றும் வருங்கால ஆசிரியர்களுக்கு சிறந்த கல்வி உள்ளீட்டை வழங்குவதே இந்நிறுவனத்தின் நோக்கமாகும். அனைவருக்கும் கல்வி, நாட்டின் இறையாண்மையைப் பாதுகாத்தல் ஆகியவற்றை இலக்காகக் கொண்டு 1986 ஆம் ஆண்டு தேசிய கல்விக்கொள்கை அடிப்படையில் இந்நிறுவனம் உருவாக்கப்பட்டது. தொடக்கக் கல்வியின் தரத்தினை மேம்படுத்திடவும், பணியாற்றும் ஆசிரியர்களின் செயல்பாடுகளைப் புதுப்பிக்கவும் தேசிய கல்விக் கொள்கை முனைப்பினைக் காட்டியது. இந்நிறுவனம் முதல் கட்ட நிலையில் தமிழக அரசு ஆணை எண் 1799 (கல்வி) நாள் 7.12.1988-ன் உத்தரவிற்கிணங்க நிலை உயர்த்தப்பட்டு 23.12.1988 முதல் மாவட்ட ஆசிரியர் கல்வி மற்றும் பயிற்சி நிறுவனமாகச் செயலாற்றி வருகின்றது.
# நூருல் இஸ்லாம் கலை மற்றும் அறிவியல் கல்லூரி

***நூருல் இஸ்லாம் கலை மற்றும் அறிவியல் கல்லூரி*** (NICAS) 2001 ஆம் ஆண்டில் நூருல் இஸ்லாம் கல்வி அறக்கட்டளையால் தொடங்கப்பட்டதாகும், திருநெல்வேலியிலுள்ள மனோன்மணியம் சுந்தரனார் பல்கலைக்கழகத்துடன் இணைக்கப்பட்டு, அப்பல்கலைக்கழகத்தால் நிறுவப்பட்ட விதிகள் மற்றும் ஒழுங்குமுறைகள் மற்றும் தமிழக அரசின் உயர்கல்வி இயக்ககத்தால் வெளியிடப்படும் அறிவுறுத்தல்கள் மற்றும் உத்தரவுகளுக்கு ஏற்ப இந்த கல்லூரி கல்விப்பணியில் ஈடுபட்டு வருகிறது. பணிகளைச் செய்து வருகிறது.  
1600க்கும் மேற்பட்ட மாணவர்கள் பயின்று வரும் இக்கல்லூரியில் 150 க்கும் மேற்பட்ட ஆசிரியர்கள், பேராசிரியர்கள் பணியாற்றிவருகின்றனர். கன்னியாகுமரி மாவட்டத்தின் தக்கலை மற்றும் அதைச் சுற்றியுள்ள ஒவ்வொரு குடும்பத்திலும் பட்டதாரிகள் மற்றும் முதுகலை பட்டதாரிகளை ஏற்படுத்துவதையும் அதன்வழி அந்த பகுதி கிராமப்புற மாணவர்களுக்கு வேலை வாய்ப்புகளை வழங்க சேவைபுரிவதே இக்கல்லூரியின் தொலைநோக்கு திட்டம் மற்றும் நோக்கமாகும்.  
இக்கல்லூரியை நடத்திவரும் **நூருல் இஸ்லாம் கல்வி அறக்கட்டளை** ஜனாப் டாக்டர் ஏ. பி. மஜீத் கான் அவர்களால் கேரள மாநிலத்தில் 1955 ஆம் ஆண்டில் முதல் தொழில்நுட்ப நிறுவனத்தை நிறுவியதன் வழியே,
இம்மாவட்டத்தைச் சுற்றியுள்ள கல்வியில் பின்தங்கிய கிராமப்புற மக்களை உயர்த்தும் நோக்கத்துடன் கீழ்க்கண்ட கல்வி நிறுவனங்களை நடத்தி கல்விச்சேவை புரிந்து வருகின்றது.  
- நூருல் இஸ்லாம் பொறியியல் நிறுவனம், அமரவிலா, கேரளா
- நூருல் இஸ்லாம் பல்தொழில்நுட்பக் கல்லூரி, திருவிதாங்கோடு, தமிழ்நாடு
- நூருல் இஸ்லாம் பொறியியல் கல்லூரி, குமாரகோயில் (NICE), தமிழ்நாடு
- நூருல் இஸ்லாம் சமுதாயக் கல்லூரி, குமாரகோயில், தமிழ்நாடு
- நூருல் இஸ்லாம் கலை, அறிவியல் கல்லூரி, குமாரகோயில், தமிழ்நாடு
- நூருல் இஸ்லாம் செயற்கைக்கோள் தொழில்நுட்பம் மற்றும் பயன்பாடுகள் மையம், கன்னியாகுமரி மாவட்டம், தமிழ்நாடு.
- நூருல் இஸ்லாம் மருத்துவ அறிவியல் (NIMS) , தாதிகள் கல்லூரி மற்றும் ஆய்வு அடிப்படை நிறுவனம், நெய்யாற்றின்கரை, கேரளா.
- நூருல் இஸ்லாம் பல் மருத்துவக் கல்லூரியும் உயர் சிறப்புப் பல் மருத்துவ மனை, நெய்யாற்றின்கரை, கேரளா.
- நூருல் இஸ்லாம் வணிக மேலாண்மைக்கும் கணினிப் பயன்பாட்டுக்குமான பள்ளி, கன்னியாகுமரி மாவட்டம், தமிழ்நாடு.
- நூருல் இஸ்லாம் வானூர்தியியல், கடற் பொறியியற் கல்லூரி, (கன்னியாகுமரி மாவட்டம்), தமிழ்நாடு.
- நூருல் இஸ்லாம் ஆராய்ச்சி மற்றும் மேம்பாடு (முனைவர் பட்டத் திட்டங்கள்), கன்னியாகுமரி மாவட்டம், தமிழ்நாடு.
- நூருல் இஸ்லாம் ஒலியியல் மற்றும் பேச்சு மொழி நோயியல் மையம், கன்னியாகுமரி மாவட்டம், தமிழ்நாடு.
- நிம்ஸ் ஹார்ட் பவுண்டேஷன், நிம்ஸ் மெடிசிட்டி, நெய்யாற்றின்கரை, கேரளா.
- நிம்ஸ் நர்சிங் கல்லூரி, நெய்யாற்றின்கரை, கேரளா.
- நிம்ஸ் சென்டர் ஃபார் அட்வான்ஸ்டு பயோடெக்னாலஜி, நெய்யாற்றின்கரை, கேரளா.
- நிம்ஸ் ஸ்பெக்ட்ரம் குழந்தைகள் வளர்ச்சி ஆராய்ச்சி மையம், கேரளா.
- நூருல் இஸ்லாம் சிவில் சர்வீஸ் அகாடமி, நெய்யாற்றின்கரை, கேரளா.
- நூரு இஸ்லாம் உயர்கல்வி மையம், குமாரகோவில்,தக்கலை, தமிழ்நாடு.
# நூருல் இஸ்லாம் கலை மற்றும் அறிவியல் கல்லூரி

## பாடநெறிகளின் பட்டியல்

**B.Sc. உயிரித்தகவலியல்**  
| B.Sc. உயிரித் தொழில்நுட்பம் | **பட்ட மேற்படிப்புக்கான பாடநெறிகள்** |
| --- | --- |
| B.Sc. நுண்ணுயிரியல் | M.Sc. உயிரித்தகவலியல் |
| B.Sc. உயிர்வேதியியல் | M.Sc. உயிரித் தொழில்நுட்பம் |
| B.Sc. கணினி அறிவியல் | M.Sc. கணினி அறிவியல் |
| B.Sc. தகவல் தொழில்நுட்பம் | M.A. ஆங்கிலம் |
| B.C.A. (கணினிப் பயன்பாடுகள்) | M.A. தமிழ் |
| B.Sc. காட்சித் தொடர்பியல் | M.Com. (வணிகவியல்) |
| B.B.A. (வணிக நிர்வாகம்) |  |
| B.Com. உடன் கணினிப் பயன்பாடு | **முனைவர் பட்டப் பாடநெறிகள்** |
| B.Com. (வணிகம்) | Ph.D. நுண்ணுயிரியல் |
| B.Sc. கணிதம் | } |
வழக்கமான படிப்புகள் தவிர, கல்லூரி பல்வேறு துறைகளில் சான்றிதழ் படிப்புகள் மற்றும் டிப்ளமோ படிப்புகளை வழங்குகிறது.  
அத்தோடு சென்னை பல்கலைக்கழகத்துடன் இணைந்து தொலைதூரக்கல்வி சான்றிதழ் படிப்புகளும் வழங்கி வருகிறது.
# அராபிய எண்முறை

**அரபு எண்கள்** (Arabic numerals), 0 முதல் 9 வரையான பத்து இலக்கங்கள்: 0, 1, 2, 3, 4, 5, 6, 7, 8, 9 இவற்றின் அடிப்படையில் அமைந்தவை. இவை *இந்து–அரபு எண்கள்* என்றும் அழைக்கப்படும். இந்து–அரபு எண் அமைப்பு இன்று உலகம் முழுவதும் பயன்படும் பொதுவானமுறையிலான எண்முறை முறை ஆகும். பூஜ்யம் என்பதனை முக்கிய அமைப்பாகக் கொண்டுள்ளது இதன் சிறப்பாகும்.  
இது பண்டையஇந்தியத்துணைக்கண்டத்தில் இந்திய கணித மேதைகளினால் கி.மு500க்கு முன்பேகண்டறியப்பட்டதாகும். போன்ற பகுதிகளில் வளர்க்கப்பட்டது. மேலும்தற்போதைய வடிவம், கிழக்கு அரபு எண்கள் ஆகியவை வட ஆப்பிரிக்காவில் மேன்மை படுத்தப்பட்டது. அது வட ஆப்பிரிக்க நகரமானபிஜையாஎன்ற ஊரில் இருந்தஇத்தாலிய அறிஞரான ஃபிபொனாச்சியால் ஐரோப்பாவில் அறிமுகமானது. பின்னர் ஐரோப்பிய வணிகம், நூல்கள், காலனித்துவத்தின்மூலம் உலகம் முழுவதும் பரவியது.
# அராபிய எண்முறை

## வரலாறு

### தோற்றம்

இந்தோ- அராபிய எண்முறை கி.மு 700களில் இந்தியாவில் தோற்றுவிக்கப்பட்டது. இந்த முறை மெதுவாக, உலகளாவிய அளவில் மேம்படுத்தப்பட்டாலும், முக்கிய பகுதியான பூச்சியம்பிரம்மகுப்தர்என்பவரால் கி.மு628 ல் வழங்கப்பட்ட பின்பே முக்கிய நிலையை அடைந்தது. 0(எண்) கண்டறியப்பட்டு 10 இலக்கங்கள் வரையான எண் உருக்களைத் தாண்டிஇடஞ்சார் குறியீடு, அறியப்பட்ட பின்னே இந்த எண்முறை புரட்சிகர வளர்ச்சி அடைந்தது. இதுவே கணிதத்தின் மிகமுக்கிய படிநிலை எனக்கருதப்படுகிறது. கால்புள்ளி இடும் முறையானது பொதுவாக எண்களை விரைவாகவும் எளிதாகவும் படிக்கப்பயன்படுகிறது. இது உலகின் பல்வேறு மண்டலங்களில் மாறுபாடுகளைக் கொண்டுள்ளது.  
இலத்தீன் எழுத்துக்கள் மற்றும்நவீன காலத்திற்கும்<big>0 1 2 3 4 5 6 7 8 9</big>. ஐ இணைப்பாக்கும் முறையாக எண்அச்சு முறை  பயன்படுகிறது.0 ஐ உள்ளாடக்கிய முதல் எழுத்துமுறை  9ஆம் நூற்றாண்டில் குவாலியர்என்னும் மத்திய இந்திய நகரத்தில்கி.பி 870 ல் கண்டறியப்பட்ட கல்வெட்டுகள் மூலம் அறியப்படுகிறது. பல்வேறு செப்புத் தகடுகளில்கண்டறியப்பட்டஇந்திய ஆவணங்கள் 0(எண்) ஆனது கி.மு 6 ஆம் நூற்றாண்டு முதல் பயன்படுத்தப் பட்டு வருவதை விளக்குகிறது. . Inscriptions in இந்தோனேசியாமற்றும் கம்போடியா கண்டறியப்பட்ட கல்வெட்டுகள் இவை கி.மு 683 முதல் பயன்படுத்தப்படுவதாக தெரிவிக்கறது.
# ஈச்சம்பாடி

**ஈச்சம்பாடி** (*Ichambadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கே. வேட்ரப்பட்டி ஊராட்சிக்கு உட்பட்டது.
# ஈச்சம்பாடி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொல்லைவிலும், அரூரிலிருந்து 25 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°11'41.1"N 78°21'20.6"Eஆகும்.
# ஈச்சம்பாடி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 1214 குடும்பங்களும், 4570 மக்களும் வசிக்கின்றனர். இதில் 2377 ஆண்களும் 2193 பெண்களும் அடங்குவர்.
# ரேச்சல் லோ

**ரேச்சல் லோ** (Rachael Low) (பிறப்பு; 6, சூலை 1923) என்பவர் ஒரு ஆங்கிலேய திரைப்பட வரலாற்றாசிாியா் ஆவார். இவர் 'த ஹிஸ்டிரி ஆப் த பிாிட்டிஸ் பிலிம்' என்ற பிரபல நூலின் படைப்பாளி ஆவார்.  
இவர் கேலிச் சித்திர ஓவியரான சாா் டேவிட் லோ, அவர்களின் மகள் ஆவார். இவர் 1994 ஆம் ஆண்டு த லண்டன் ஸ்கூல் ஆப் எகனாமிக்ஸ்  
திரைப்பட திறனாய்வாளா் மேத்தீவ் ஸ்வீட் லோவின் திரைப்பட வரலாற்றாசிாியா்கள் பற்றி படைக்கப்பட்ட'டிரென்னஸ் இன்புலியன்ஸ்'ஜ திறனாய்வு செய்துள்ளாா்.
# ரேச்சல் லோ

## மரபுரிமை

வருடாந்திர ரேச்சல் லோ விாிவுரை 2007 ஆம் ஆண்டு அவரை கெளரவிக்கும் வகையில் நிறுவப்பட்டு அதில் பிாிட்டிஸ் சைலன்ட் பிலிம் பெஸ்டிவல் ஒரு பகுதியாக செயல்பட்டு வருகிறது.
# மேசிமோ பொராட்டி

**மேசிமோ பொராரிட்டி** (Massimo Porrati) (பிறப்பு; 1961 ஆம் ஆண்டு இத்தாலியின் செனோவா) என்பவர் இயற்பியல் பேராசிரியராகவும், நியூ யார்க் பல்கலைக்கழகத்தில் அண்டவியல் மற்றும் துகள் இயற்பியல் மையத்தின் உறுப்பினர் ஆவார். இவர் 1985 ம் ஆண்டு இத்தாலியில் உள்ள ஸ்கெளலா நாா்மலே சுப்பீரியா் டி பிஸா என்னும் நிறுவனத்தில் பயின்று டிப்ளமோ டி சைன்ஸ் (அறிவியல் பட்டையபடிப்பு) என்ற பட்டையப் படிப்பை முடித்தவர். பின்னர் கலிபோர்னியா பல்கலைக்கழகம் (லாஸ் ஏஞ்சலஸ்) மற்றும் கலிபோர்னியா பல்கலைக்கழகம் (பெர்க்லி) ஆகியவற்றில் துணைப் பொறுப்பாளராக பணியாற்றினார். 1992 என்ஒய்யு வில் சோ்வதற்கு முன்னா் ஆராய்ச்சி விஞ்ஞானியாக பிஸா இத்தாலியில் உள்ள INFN ல் ஐரோப்பிய அணு ஆராய்ச்சி நிறுவனத்தின் பங்களிப்புடைய நிறுவனத்தில் பணியாற்றினாா். இவாின் முக்கிய ஆராய்ச்சிகளாக சரக் கோட்பாடு (துகள் கொள்கை) மற்றும் அண்டவியல் பற்றிய கொள்கை மற்றும் குவாண்டம் புலக்கோட்பாடுகளைக் குறிப்பிடலாம்.  
இவரின் மற்ற ஆராய்ச்சிகளை காட்டிலும் நீண்ட தூர ஈர்ப்பு விசை மாறுபாடு மற்றும் அண்டவியல் மாறிலி மற்றும் பிரச்சனைகளுக்காக இவர் நினைவு கூறப்படுகிறாா். இவர் ஜியா வாலிட மற்றும் கிரிகோரி கபாடாடீஸ் அவர்களுடன் இணைந்து முன்னோடியாக அவர் மேற்கொண்ட அகச்சிவப்பு கதிா்களின் மாற்றம் புவியீா்ப்பு நிலைகளில் உண்டாக்கும் விளைவுகள் (டிஜிபி மாடல்) மற்றும் அமைப்புகள் முக்கியத்துவம் வாய்ந்தது ஆகும்.  
அவர் இத்தாலியில் உள்ள பிஸாவில் ஸ்கூலா நார்மலா சுப்பீரியா் டி பிஸா நிறுவனக்குழுமத்தில் இயற்பியல் கோட்பாடுகளுக்கான குழுவில் 2005-2007 முதல் மேரி கியூரி அவர்களின் இருக்கையை பெற்றாா் என்பது சிறப்பிற்குரியது ஆகும்.
# மேசிமோ பொராட்டி

## வெளி இணைப்பு

- Scientific publications of Massimo Porrati on INSPIRE-HEP
# சுவேத ஆறு

**சுவேத ஆறு** (Suvetha River) இந்தியாவின் தமிழ்நாடு மாநிலத்திலுள்ள சேலம் மாவட்டத்தில் ஓடக் கூடிய ஓர் ஆறாகும். இந்த ஆறானது சேலம் மற்றும் நாமக்கல் மாவட்டத்தின் எல்லைப்பகுதியில் உள்ள எழுத்துக்கல் எனுமிடத்தில் உற்பத்தியாகிறது. அங்கிருந்து தம்மம்பட்டி, கோனேரிப்பட்டி, கெங்கவல்லி, வீரகனூர் வழியாகச் சென்று இறுதியில் வங்காள விரிகுடாவை அடைகிறது.
# ஊராட்சி ஒன்றிய நடுநிலைப் பள்ளி, எல்.கே.சி.நகர்

**ஊராட்சி ஒன்றிய நடுநிலைப்பள்ளி,எல்.கே.சி.நகர்** இது தமிழ்நாடு மாநிலத்தில் திருப்பூர் மாவட்டம் வெள்ளகோவில் நகரில் கணபதி எண்ணெய் ஆலையின் பின்புறம் குளத்தின் கரையில் அமைந்துள்ளது.
# ஊராட்சி ஒன்றிய நடுநிலைப் பள்ளி, எல்.கே.சி.நகர்

### தொடக்கப்பள்ளி

இப்பள்ளி முதன்முதலில் ஆரம்ப பள்ளியாக தொடங்கப்பட்டது. மற்றும் எல்.கே.சி.நகர் பகுதியில் வாழும் மக்களின் பெரும் முயற்சியால் பல நன்கொடைகள் பெறப்பட்டு சிமெண்ட் ஒடுகள் கொண்ட 2 அறைகளில் செயல்பட்டது. இதனை அப்போதைய வெள்ளகோவில் சட்டமன்ற உறுப்பினர் திரு.சுவாமிநாதன் துவங்கி வைத்தார்.
# ஊராட்சி ஒன்றிய நடுநிலைப் பள்ளி, எல்.கே.சி.நகர்

### நடுநிலைப்பள்ளி

2010 ஆம் ஆண்டு நடுநிலைப்பள்ளியாக தரம் உயர்த்தப்பட்டது. இப்பள்ளிக்கு அனைவருக்கும் கல்வி இயக்கம் மூலம் 3 அறைகள் கொண்ட வலுவான இரண்டு கட்டிடங்கள் உருவாக்கப்பட்டு தற்போது செயல்பட்டு வருகிறது. ஒன்று முதல் ஐந்து வகுப்புகள் வரை கிழக்கு பகுதியில் உள்ள கட்டிடத்தில் செயல்பட்டு வருகிறது. ஆறு முதல் எட்டு வகுப்புகள் வரை தெற்குப் பகுதியில் உள்ள கட்டிடத்தில் செயல்பட்டு வருகிறது.
# ஊராட்சி ஒன்றிய நடுநிலைப் பள்ளி, எல்.கே.சி.நகர்

### சாதனைகள்

இப்பள்ளியில் 2014, 2015 ஆம் ஆண்டில் நடந்த தேசிய வருவாய் வழி திறனாய்வு தேர்வில் (NMMS EXAM) பல மாணவர்கள் வெற்றி பெற்று சாதனை படைத்துள்ளார்கள்.  
=
# மாவட்ட திட்டக்குழு

**மாவட்ட திட்டக்குழு** என்பது மாவட்ட ஊராட்சிக் குழுவின் ஒரு அலகு ஆகும். இதன் தலைவராக
மாவட்ட ஊராட்சிக் குழுத் தலைவர் செயல்படுவார். துணைத்தலைவராக மாவட்ட ஆட்சித் தலைவர் செயல்படுவார். இதன் உறுப்பினர்களை உள்ளாட்சிப் பிரதிநிதிகள் தேர்தல் மூலம் தேர்ந்தெடுக்கின்றனர். அந்தந்த மாவட்ட, சட்டமன்ற, நாடாளுமன்ற உறுப்பினர்களும் இக்குழுவின் உறுப்பினர்கள். மாவட்டம் ழுமுமைக்குமான வளர்ச்சித் திட்டம் தயாரித்து, மாநில திட்டக் குழுவிற்கு அனுப்பு வைப்பது மாவட்டத் திட்டக் குழுவின் கடமை ஆகும்.
# காந்த வில்லை

**காந்த வில்லை** (Magnetic lens) என்பது காந்த இலாரன்சு விசையைப் பயன்படுத்தி எதிர்மின்னிகள் மற்றும் அயனிகளைக் குவித்தல் விலக்குதலுக்காக பயன்படுத்தப்படும் ஒரு காந்தவியல் கருவியாகும். இதன் ஆற்றல் மின்காந்தங்களைப் பொறுத்து மாறுபடும். இவை எதிர்மின் கதிர் குழாய்கள் முதல் எதிர்மின்னி நுண்ணோக்கி மற்றும் துகள் முடுக்கி வரை பல்வேறு பயன்பாடுகளில் பயன்படுத்தப்படுகின்றன.
# காந்த வில்லை

## வடிவமைப்பு

ஒரு காந்த வில்லையானது நான்முனை அல்லது அறுமுனை அலலது இன்னும் உயர் வடிவ முனைகளாக வரிசையில் அமைக்கப்பட்ட மின்காந்தங்களைக் கொண்டிருக்கும். மின்காந்த கம்பிச்சுருளானது ஒரு சதுரம் அல்லது மற்றொரு ஒழுங்கு பல்கோணி அமைப்பின் முனைகளில் அமைக்கப்பட்டிருக்கும். இந்த அமைப்பிலிருந்து ஒரு ஒழுங்கமைக்கப்பட்ட காந்தப்புலமானது உருவாக்கப்பட்டு துகள் அலைக்கற்றையை கையூடாற்ற முடியும்.  
இந்த அமைப்பின் ஊடாக செல்லும் துகள்களானவை இரண்டு வெக்டர் விசைகளுகக்குட்படுத்தப்படுகின்றன.
<math>H_Z</math> (மையப்பகுதிக்கு இணையானது), மற்றும் <math>H_R</math> (வில்லையின் ஆரத்திற்கு இணையானது). <math>H_R</math> இவை துகளை வில்லையை நோக்கி சுழல் பாதையில் பயணிப்பதற்கு காரணமாகின்றன, இந்த சுழல் பாதையானது எதிர்மின்னியை <math>H_Z</math> க்கு வெளிப்படுத்தி அதன் குவியத்தை மாற்றுகின்றது. காந்தப்புலமானது ஒருபடித்தானதல்ல என்பதைக் கவனத்தில் கொள்ள, அச்சிலிருந்து தொலைவில் செல்லும் துகள்களை விட மையத்திற்கு அருகாமையிலான துகள்கள் குறைவான விசையோடு விலக்கமடைகின்றன.
# எட்வர்டு விட்டென்

**எட்வர்டு விட்டன்** (Edward Witten) (பிறப்பு:ஆகத்து 26, 1951) ஒரு அமெரிக்க கணிதவியலாளரும் கோட்பாட்டு இயற்பியலாளரும் ஆவார். இவர் பிரின்ஸ்டன், நியூ ஜெர்சியில் உள்ள இன்ஸ்டிட்யூட் ஆஃப் அட்வான்சுடு ஸ்டடீஸ் நிறுவனத்தில் இயற்கை அறிவியல் பள்ளியில் தகைமைப் பேராசிரியர் ஆவார். இவர் சரக் கோட்பாடு, குவாண்டம் ஈர்ப்பியல், மீச்சமச்சீர்மை குவாண்டம் புலக்கோட்பாடுகள் மற்றும் இதர கணிதவியல் இயற்பியல் பகுதிகளில் ஆய்வாளரும் ஆவார். மேலும், விட்டனின் பணிகள் தனியான கணிதத்திலும் குறிப்பிடத்தக்க தாக்கத்தை ஏற்படுத்தியுள்ளன. 1990 ஆம் ஆண்டில் இவர் பன்னாட்டு கணித ஒன்றியத்தால் பீல்ட்ஸ் பதக்கம் வழங்கப்பட்ட முதல் இயற்பியலாளரானார். 1981 ஆம் ஆண்டில் பொதுச் சார்புக் கோட்பாட்டில் நேர்மின் ஆற்றல் கோட்பாட்டின் நிரூபணம் குறித்த இவரது பணிக்காக இந்த விருது இவருக்கு வழங்கப்பட்டது. இவர் எம்-கோட்பாட்டின் நடைமுறை நிறுவனராகவும் கருதப்படுகிறார்.
# இருதாலய மருதப்பத் தேவர்

**இருதாலய மருதப்பர்** என்பவர் 18 ஆம் நூற்றாண்டில் ஊத்துமலையை ஆண்ட நிலகிழார்(ஜமீன்தார்) ஆவார். இவரது சிலை நவநீத கிருஷ்ணன் கோயில் கொடிமரத்திற்கு அருகே அமைந்துள்ளது.  
இவரது முன்னோர்கள் விசுவநாதர் நாயக்கர் ஆட்சிக் காலத்தில் பாளையக்காரர்களாகவும், ஆங்கிலேயர் காலத்தில் சமீன்தாரர்களாகவும் வீற்றிருந்து ஊத்துமலையை ஆண்டு வந்தனர். மருதப்பர் என்பது இச்சமீன் தலைவர்களுக்கெல்லாம் பொதுப்பெயர். மருதப்பர் என்பது அம்பை வட்டத்தைச் சேர்ந்த திருப்புடைமருதூர் என்னும் தலத்திலுள்ள இறைவன் பெயராகும்.  
இவர்கள் கொல்லம் ஆண்டு 349 முதல் சங்கரன்கோவிலில் ஆடித்தபசு திருவிழாவை சிறப்பாக நடத்தி வந்தனர்.
# இருதாலய மருதப்பத் தேவர்

## புலவர் போற்றும் புரவலர்

அண்ணாமலை ரெட்டியார், புளியங்குடி முத்துவீரக் கவிராயர், கடிகை முத்துப்புலவர், மாம்பழக் கவிச்சிங்கக் கவிராயர் முகவூர் கவிராயர்கள், சங்கர நமச்சிவாயர் உட்பட ஏராளமான புலவர்கள் இவரைப் போற்றிப் பாடியுள்ளனர். இவர் சங்கர நமச்சிவாயரைக் கொண்டு நன்னூலுக்கு உரை எழுதுவித்தார்.  
உ. வே. சாமிநாதையர் இருதாலய மருதப்ப தேவரின் அன்றாட பணிகளையும், தமிழ்ப் பணிகளையும் என் சரித்திரம் என்ற தமது வாழ்க்கை வரலாற்று நூலில் புகழ்ந்துள்ளார்.
# இருதாலய மருதப்பத் தேவர்

## காவடிச் சிந்து

இருதாலய மருதப்பர் கழுகுமலை முருகன் கோவிலுக்கு காவடி எடுக்கும் போது வழிநடை களைப்பு தெரியாமல் இருப்பதற்காக அண்ணாமலை ரெட்டியார் பாடிய பாடல்கள் காவடி சிந்து என்ற நூலாக தொகுக்கப்பட்டுள்ளது.  
இந்த காவடிசிந்து ஐ.நா சபையில் எம்.எஸ். சுப்புலெட்சுமியால் பாடப் பெற்றது. இந்நூலில் அரண்மனையின் அலங்காரத்தைப் பற்றியும், மருதப்பரின் செல்வச் செழிப்பான வாழ்க்கை, இறைபக்தி பற்றியும் விவரித்து எழுதப்பட்டுள்ளது.
# இருதாலய மருதப்பத் தேவர்

## மேற்கோள்

நெல்லைத தமிழ்ச் சான்றோர்கள், ஆசிரியர் நல்லையராஜ், காவியா வெளியீடு, சென்னை - முதல் பதிப்பு: 2011
# செயலக கார்டன் பூங்கா, சென்னை

தலைமைச்யலகப்பூங்கா என்பது சென்னையில் உள்ள ஒரு நகர்ப்புற பூங்கா ஆகும். சென்னைத் துறைமுகத்திற்கு அருகில் உள்ள ராஜாஜி சாலையில் செயிண்ட் ஜார்ஜ் கோட்டையில்உள்ள தலைமைச்செயலகத்திற்கு எதிரே அமைந்துள்ளது.
# செயலக கார்டன் பூங்கா, சென்னை

## வரலாறு

இந்த பூங்கா உண்மையில் துறைமுகத்தை ஒட்டியசில மரங்களைக் கொண்ட ஒரு வளர்ச்சியற்ற நிலமாகும். 2009 ஆம் ஆண்டில், சென்னை பெருநகர மாநகராட்சி 18.5 ஏக்கர் (7.5 ஹெக்டேர்) நிலத்தை பூங்காவாக 97.5 மில்லியன் செலவில் உருவாக்கியது. மே 29, 2009 ஆம் ஆண்டுதமிழக முதல்வராக இருந்த    கருணாநிதி அவர்கள்இந்த பூங்காவை திறந்து வைத்தார்.
# செயலக கார்டன் பூங்கா, சென்னை

## பூங்கா

The park stretches from the Reserve Bank of India subway to the War Memorial and measures 18.5&nbsp;acres. The park has a grand circular fountain at the centre and pedestrian walkways. Other features in the park include tree court with 18 granite benches laid around the trees, one-acre sunken court thatஇந்திய ரிசர்வ் வங்கி சுரங்கப்பாதையில் இருந்து போர் நினைவுச் சின்னம் வரை 18.5 ஏக்கர் பரப்பளவில் இந்த பூங்கா அமைந்துள்ளது. இந்த மையத்தில் குன்றுபோன்ற அமைப்பு மற்றும் பாதசாரி நடைபாதையும் உள்ளது. ஒரு பெரிய வட்ட நீரூற்று உள்ளது. பூங்காவில் உள்ள மற்ற அம்சங்களில் மரம் வளாகம்                  18 பளிங்கிக்கற்களால் ஆனஇருக்கைகள் அமைந்துள்ளன.,ஒரு சதுர ஏக்கர் நிலப்பரப்பில் தரை மட்டத்திற்கு கீழ் குழந்தைகள் ஒழிந்து விளையாடடுவதற்கான இடமும்,இரண்டு பொது ஓய்வு வீடுகள் மற்றும் பெரிய பளிங்கித் தளங்கள் யோகாப்பயிற்சி பெறுவதற்கு கீழே உள்ளன. நடைபாதைகளுடன் இணைக்கப்பட்ட மூன்று சாய்வுதளங்கள் , பூங்காவின் அனைத்து பகுதிகளையும் பயன்படுத்துவதற்காக நடக்க இயலாமை கொண்ட மக்களுக்கு உதவுகிறது. இதன்சுவர்கள் கலை மாணவர்களால் சுவரோவியங்கள் வரையப்பட்டுள்ளன. மத்தியில் உல்ளநீரூற்று உலோகக்கலவையால் வடிவமைக்கப்பட்டது.  
இந்த பூங்காவில் ஒரு கழிப்பறை தொகுதியுடன் கூடிய பரந்தவாகன நிறுத்துமிடம் உள்ளது. இது தவிரஒரு தனி கழிப்பறை வசதியையும் கொண்டுள்ளது. அருகிலுள்ள அன்னை சத்யா நகர் குடிசைவாசிகளுக்களின் குழந்தைகள் விளையாடுவதற்கு பயன்படுகிறது.
# லேசர் விளக்கு

**லேசர் விளக்கு** (Laser lamp) என்பது ஒரு குமிழ் விளக்காகும். அது எதிரொளிப்பு கண்ணாடிகளைப் பயன்படுத்தி ஒளிரும் திரைகளின் ( phosphor) மீது லேசர் கதிரை படச்செய்து ஒளியை உருவாக்குகிறது. இது எல் இ டி விளக்குகளை விட அதிக செறிவு கொண்டது. இதை முதலில் லே மெஸ்சில் வண்டிகளின் முகப்பு விளக்குகளுக்காக ஆடி நிறுவனத்தால் முதன் முதலில் உருவாக்கப்பட்டது.  
இதை பயன்படுத்தும் வாகனங்கள்:
- ஆடி ஆர்8 எல்எம்எக்ஸ்
- பிஎம்டபிள்யூ ஐ8
- ரோல்ஸ் ராய்ஸ் பாண்டம் VIII
# பாரசுநாத்

**பாரசுநாத்** (*Parasnath*) என்பது பாரசுநாத் மலைத்தொடரில் உள்ள ஒரு மலைச்சிகரம் ஆகும். இந்தியாவின் சார்கண்ட் மாநிலத்திலுள்ள கிரிடீக் மாவட்டத்தில் உள்ள சோட்டா நாக்பூர் பீடபூமியின் கிழக்கு முனையை நோக்கி இச்சிகரம் அமைந்துள்ளது..
இதன் மலை உச்சியில் சிக்கார்சி சைன கோவில் உள்ளது,. இது ஒரு முக்கியமான சைன திருத்தலம் ஆகும்.
# பாரசுநாத்

## சார்கண்டின் உயரமான சிகரம்

1365 மீட்டர் உயரமுள்ள பாரசுநாத் சார்கண்ட் மாநிலத்தின் மிக உயரமான ஒரு மலை உச்சியாகும். எவரெசுட்டு சிகரத்திற்கு வடக்கே 450 கி.மீ தூரத்திலிருந்து இச்சிகரம் ஒரு தெளிவான நாளில் ஒரே நேர்க்கோட்டில் புலப்படாது என கோட்பாடுகள் தெரிவிக்கின்றன . பாரசுநாத் ரயில்நிலையத்திலிருந்து இம்மலைக்கு எளிதில் செல்லலாம். இப்பகுதியில் நீர்வீழ்ச்சி மற்றும் பிற ஈர்க்கும் சுற்றுலா தலங்களும் உள்ளன. மாநிலத்தின் சிறந்த சுற்றுலாத் தலங்களில் பாரசுநாத் சிகரமும் ஒன்றாகும். சமணத்தை பின்பற்றுபவர்களுக்கு வழிபடுவதற்கான ஒரு முக்கிய இடமுமாகும் . சமணர்களின் 24 தீர்த்தங்கரர்களில் 20 பேர் இம்மலைச் சிகரத்தில் முக்தி பெற்றனர்.
# குளோப் நாடக அரங்கு

**குளோப் நாடக அரங்கு** (*Globe Theatre*) வில்லியம் சேக்சுபியருடன் தொடர்புடைய ஒரு அரங்கு ஆகும். இது 1599 ஆம் ஆண்டில் சேக்சுபியரின் நாடக நிறுவனத்தினால் இலண்டனில் கட்டப்பட்டது. இவ்வரங்கு மரத்தினால் உருவாக்கப்பட்டது. இது 1613 சூன் 29 இல் தீயினால் அழிந்தது. 1614 சூன் மாதத்தில் இதே இடத்தில் இரண்டாவது அரங்கு கட்டப்பட்டது. இவ்வரங்கும் 1642 செப்டம்பர் 6 இல் மூடப்பட்டது.  
அதன் பின்னர் 1997 ல் புதிதாக உருவாக்கப்பட்ட நாடக அரங்கிற்கு ”சேக்சுபியரின் குளோப்” எனப் பெயரிடப்பட்டது. இவ்வரங்கு 230 மீட்டர் நீளம் கொண்டது. இத்திரையரங்கு சவுத்வார்க் பிரிட்ஜ் சாலையில் உள்ளது. பிப்ரவரி 2016 இல் தற்காலிகமாக இரண்டாவது குளோப் அரங்கு மாதிரி “பாப்அப்” என்ற பெயருடன் நியூசிலாந்து, ஆக்லாந்து நகரில் உருவாக்கப்பட்டது. இங்கு தொடர்ந்து மூன்று மாதமாக சேக்ஸ்பியரின் நாடகங்கள் திரையிடப்பட்டன.
# மேரி கிளப்வாலா ஜாதவ்

**மேரி கிளப்வாலா ஜாதவ்** MBE (1909-1975) ஒரு இந்திய பொதுத் தொண்டு நிறுவனர் மற்றும் அறக்கொடையாளர் ஆவார். இவர் சென்னை மற்றும் இந்தியா முழுவதும் பெருமளவிலான அரசு சார்பற்ற அமைப்புகளை அவர் நிறுவியுள்ளார், மேலும் நாட்டில் பழைமை வாய்ந்த ஒழுங்கமைக்கப்பட்ட சமூக பணி அமைப்புகளை அமைப்பதில் பெருமளவில் ஈடுபட்டார். அவரது அமைப்பு *கில்ட் ஆஃப் சர்வீஸ்* , ஆதரவற்றோர் இல்லங்கள் , பெண் எழுத்தறிவு , ஊனமுற்றோரின் பாதுகாப்பு மற்றும் மறுவாழ்வு ஆகியவற்றைக் கொண்ட ஒரு டசன் பிரிவுகளுக்கு மேல் செயல்படுகிறது.
# மேரி கிளப்வாலா ஜாதவ்

## ஆரம்ப வாழ்க்கை

மேரி 1909 சென்னை மாகாணத்தைச் சேர்ந்த உதகமண்டலத்தில் பிறந்தார். இவருடைய தந்தை ருஸ்டமின் படேல். தாயார் அல்லமை ஆவர். இவர்களது குடும்பம் சென்னை நகரில் 300 வலுவான உறுப்பினர்களைக் கொண்ட பார்சி சமூகத்தைச் சேர்ந்ததாகும். சென்னையில் பள்ளிப்படிப்பை முடித்த மேரி தனது 18 ஆம் வயதில் நோகி கிளப்வாலாவை மணந்தார். இவர்களுக்கு 1930 இல் கஸ்ரோ என்ற ஒரு மகன் பிறந்தார். 1935 இல் நோக்கியா கிளப்வாலா ஒரு நோயால் இறந்தார். அதற்குப் பிறகு மேரி சமூக சேவைக்காகத் தன்னை அர்ப்பணித்துக்கொண்டார். பின்னர் இவரைப் போல சமூக சேவையில் ஈடுபாடு கொண்டிருந்த மேஜர் சந்திரகாந்த் கே ஜாதவ் என்ற இந்திய இராணுவ அதிகாரியை மணந்துகொண்டார்.
# மேரி கிளப்வாலா ஜாதவ்

## செயல்பாடுகள்

1942 இல், இரண்டாம் உலகப் போரில், கில்ட் ஆஃப் சர்வீஸிலிருந்து பெறப்பட்ட பெரும்பாலான உதவியாளர்களைக் கொண்டு இந்திய மருத்துவக் குழுவை மேரி நிறுவினார். சென்னை நகரைச் சுற்றிலும் இந்தியத் துருப்புக்கள் ஏராளமான எண்ணிக்கையில் இருந்தன. ஆனால் அவற்றுக்குப் போதுமான வசதிகள் இல்லை. மேரி அனைத்து சமூகப் பெண்களிடமிருந்தும் உதவியை நாடினார். நடமாடும் உணவகங்கள், மருத்துவச் சேவைகள், மடைமாற்றுதல் சிகிச்சை, மனமகிழ் நிகழ்வுகள் ஆகியவற்றை அப்பெண்களின் ஒத்துழைப்புடன் செயலாக்கினார். இராணுவத்தினருக்கும் அவர்களது குடும்பத்தினருக்கும் புனர்வாழ்வளிப்பதற்காக மேற்கொண்ட இவரது முயற்சிகள் யுத்தத்திற்குப் பின்னரும் தொடர்ந்தன. இதனால் பொதுமக்கள் இவரது சேவைகளைக் கண்டு இவரின் இந்திய மருத்துவக் குழுவிற்கு நன்கொடைகளை ஏராளமாக அளித்தனர். வெற்றிகரமான 14 வது இராணுவம், மேரியின் மகத்தான சேவையைப் பாராட்டி ஒரு ஜப்பானிய வாளைப் பரிசாகத் தந்தது.  
மேரி கிளப்வாலா ஜெனரல் கரியப்பா<nowiki/>வால் "டார்லிங்க் ஆஃப் த ஆர்மி" என்று அழைக்கப்பட்டார். 1952 ஆம் ஆண்டில், சென்னை மாகாணத்தில் மெட்ராஸ் ஸ்கூல் ஆஃப் சோசியல் வொர்க் என்ற பெயரில் சமுதாயப் பணிக்காக ஒரு பள்ளியைத் தொடங்கினார். இப்பள்ளி தென் இந்தியாவின் முதல் சமூக சேவைக்கான பள்ளி மற்றும் இந்தியாவின் இரண்டாவது (டாடா இன்ஸ்டிடியூட் ஆப் சோஷியல் சயின்சஸ் - மும்பை) பள்ளியும் ஆகும்.  
1956 ஆம் ஆண்டில் திரு. கே.ஸ்டெல் என்பவருக்குப் பிறகு சென்னையின் நாட்டாண்மையாளராக ஒரு வருடத்திற்கு நியமிக்கப்பட்டார். 1961 ஆம் ஆண்டு டியூக் ஆஃப் எடின்பர்க் சென்னைக்கு (இப்போது சென்னை ) வருகை புரிந்த பொழுது திருமதி கிளப்வாலா விருது வழங்கிக் கௌரவிக்கப்பட்டார்.
# மேரி கிளப்வாலா ஜாதவ்

## விருதுகளும் பரிசுகளும்

- பிரித்தானிய சாம்ராஜ்ஜியத்தின் உறுப்பினர் (MBE) ( 1941 புத்தாண்டு கௌரவங்கள் )
- பத்மஸ்ரீ (1955)
- பத்ம பூஷன் (1968)
- பத்ம விபூஷன் , இந்தியாவின் இரண்டாவது உயர்ந்த குடிமக்களுக்கான விருது (1975).
# ஊதிய எண்ணெய்

**ஊதிய எண்ணெய்** அல்லது **சேதமுற்ற எண்ணெய்** (Blown oil) என்பது உலா் எண்ணெய் ஆகும். இது ஆக்ஸிஜனேற்ற வினையில் மாற்றம் அடைகிறது.
# ஊதிய எண்ணெய்

### விளக்கம்

உயா்வெப்பநிலையில் உலா் எண்ணெய்கைள பகுதி நேர ஆக்ஸிஜனேற்றம் செய்யும்போது எண்ணெயானது ஊதிவிடப்படுவதனால் சேதமடைகின்றன. ஊதியமுறையில் எண்ணெயின் வெப்பநிைலை 70&nbsp;°C யிலிருந்து 120&nbsp;°C வரை (158 to 248&nbsp;°F) ஊயர்த்தப்பட்டு, காற்றானது எண்ணெய் திரவத்தின் வழியே செலுத்தப்படுகிறது. இந்த வினையின்படி C-O-C மற்றும் C-C குறுக்கு பிணைப்பு, ஹைட்ராக்ஸில் மற்றும் காா்பாக்சில் வினைச்செயல் தொகுதியை உருவாக்குகிறது. ஊதிய எண்ணெயானது சூடுபடுத்தப்படும் எண்ணெயிலிருந்து (Stand oil) வேறுபட்டது.  
ஊதிய எண்ணெய், விதை எண்ணெய், கடுகு எண்ணெய், ஆமணக்கு எண்ணெய், சோயா எண்ணெய்களை உள்ளடக்கியது.  
=
# மிளைகிழான் நல்வேட்டனார்

**மிளைகிழான் நல்வேட்டனார்**
மிளை என்னும் ஊரில் பிறந்தவராதலால், இவர் மிளை கிழான் நல்வேட்டனார் என்னும் பெயர் பெற்றார்.
இவர் ஐந்திணைகளைப் பற்றியும் பாடல் இயற்றியுள்ளார்.இவர் பாடியனவாக நற்றிணையில் நான்கு பாடலும், குறுந்தொகையில் ஒன்றுமாக ஐந்து பாடல் உள்ளன. இவர் சங்க காலத்தவர்.
# தலைமைச்செயலகப் பூங்கா

**தலைமைச்செயலகப் பூங்கா** (*Secretariat Park*) சென்னையில் அமைந்துள்ள ஒரு நகர்ப்புற பூங்கா ஆகும். சென்னைத் துறைமுகத்திற்கு அருகில் உள்ள இராஜாஜி சாலையில் செயிண்ட் ஜார்ஜ் கோட்டையில்உள்ள தலைமைச்செயலகத்திற்கு எதிரே இப்பூங்கா அமைந்துள்ளது.
# தலைமைச்செயலகப் பூங்கா

## வரலாறு

இந்த பூங்கா உண்மையில் துறைமுகத்தை ஒட்டியசில மரங்களைக் கொண்ட ஒரு வளர்ச்சியற்ற நிலமாகும். 2009 ஆம் ஆண்டில், சென்னை பெருநகர மாநகராட்சி 18.5 ஏக்கர் (7.5 ஹெக்டேர்) நிலத்தை பூங்காவாக 97.5 மில்லியன் செலவில் உருவாக்கியது. 2009 ஆம் ஆண்டுமே 29 அன்று தமிழக முதல்வராக இருந்த கருணாநிதி அவர்கள்இந்த பூங்காவை திறந்து வைத்தார்.
# தலைமைச்செயலகப் பூங்கா

## பூங்கா

இந்திய ரிசர்வ் வங்கி சுரங்கப்பாதையில் இருந்து போர் நினைவுச் சின்னம் வரை 18.5 ஏக்கர் பரப்பளவில் இந்த பூங்கா அமைந்துள்ளது. இந்த மையத்தில் குன்றுபோன்ற அமைப்பு மற்றும் பாதசாரி நடைபாதையும் ஒரு பெரிய வட்ட நீரூற்றும் உள்ளன. பூங்காவில் உள்ள மற்ற அம்சங்களில் 18 பளிங்குக்கற்களால் ஆன இருக்கைகள் அமைந்துள்ளன.ஒரு சதுர ஏக்கர் நிலப்பரப்பில் தரை மட்டத்திற்கு கீழ் குழந்தைகள் ஒளிந்து விளையாடுவதற்கான இடமும், இரண்டு பொது ஓய்வு வீடுகள் மற்றும் பெரிய பளிங்குத் தளங்கள் யோகாப்பயிற்சி பெறுவதற்கும் கீழே உள்ளன. நடைபாதைகளுடன் இணைக்கப்பட்ட மூன்று சாய்வுதளங்கள் , பூங்காவின் அனைத்து பகுதிகளையும் பயன்படுத்துவதற்காக நடக்க இயலாமை கொண்ட மக்களுக்கு உதவுகிறது. இதன் சுவர்கள் கலை மாணவர்களால் சுவரோவியங்கள் வரையப்பட்டுள்ளன. மத்தியில் உல்ளநீரூற்று தாமிரம் மற்றும் வெள்ளீயம் உலோகக்கலவையால் வடிவமைக்கப்பட்டுள்ளது.  
இந்த பூங்காவில் ஒரு கழிப்பறை தொகுதியுடன் கூடிய பரந்தவாகன நிறுத்துமிடம் உள்ளது. இது தவிரஒரு தனி கழிப்பறை வசதியையும் கொண்டுள்ளது.
# தி இந்தியன் ஃபாரஸ்டர்

**தி இந்தியன் ஃபாரஸ்டர்** (The Indian Forester)என்பது காடுகளில் ஆராய்ச்சியை மேற்பார்வையிடும் ஒரு அறிவியல் இதழாகும். இது உலகின் மிகப் பழதையான வனவியல் இதழ் ஆகும். இது 1875 ஆம் ஆண்டில் நிறுவப்பட்டது. இதழானது காடு வளர்ப்பு மற்றும் ஆய்வுக்கான இந்திய கவுன்சிலால் வெளியிடப்பட்டது.
# அக்ராஹாரம் ( ஈச்சம்பாடி ஊராட்சி)

**அக்ரஹாரம்**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், மொரப்பூர் ஊராட்சி ஒன்றியம், ஈச்சம்பாடி ஊராட்சிக்கு உட்பட்ட ஒரு கிராமம் ஆகும்.
# அக்ராஹாரம் ( ஈச்சம்பாடி ஊராட்சி)

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°11'41.1"N 78°21'20.6"E ஆகும். இங்கு 863 குடும்பங்களும் 3484 மக்களும் வசிக்கின்றனர். இதில் 1794 ஆண்களும் 1690 பெண்களும் அடங்குவர்.
# பையர்நத்தம்

**பையர்நத்தம்** (Bairanatham) இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், பாப்பிரெட்டிப்பட்டி வட்டம் பாப்பிரெட்டிப்பட்டிக்கு உட்பட்ட ஒரு கிராமம் ஆகும்.
# பையர்நத்தம்

## அமைவிடம்

இவ்வூர் கடல் மட்டத்தில் இருந்து சராசரியாக 340 மீட்டர் உயரத்தில் இருக்கிறது. இவ்வூரின் அமைவிடம் 11°56'38.4"N 78°18'01.5"E ஆகும். இங்கு 1199 குடும்பங்களும் 5,754 மக்களும் வாழ்கின்றனா். இதில் ஆண்கள் 2,924 பெண்கள் 2,830 ஆவா். இங்கு அரசு மேனிலைப்பள்ளி மற்றும் தொடக்கப்பள்ளியும் உள்ளது. இங்கு புகழ்மிகு அங்காளம்மன் ஆலயம் உள்ளது.
# மீக்கடத்திகளின் பட்டியல்

கீழே உள்ள அட்டவணை எளிய அமைப்பின் பொதுவான மீக்கடத்திகளின் அளவுருக்கள் சிலவற்றைக் காட்டுகிறது. X:Y என்பது X என்ற பொருள் Y என்ற உறுப்பால் கலப்படம் செய்யப்பட்டுள்ளது என்பதை குறிப்பிடுகிறது. T என்பது பெருமப் பெயா்வு வெப்பநிலை கெல்வின் [K] அலகில் தரப்பட்டுள்ளது. H என்பது மாறுநிலை காந்தப்புலம் டெஸ்லா[T] அலகில்.BCS என்பது மீக்கடத்துத்திறன் BCS கொள்கையில் விளக்கப்பட்டுள்ளதா இல்லையா எனக் குறிப்பிடுகிறது.
*****தனிமம்*****  
| Al | 1.20 | 0.01 | I | ஆம் |
| --- | --- | --- | --- | --- |
| Diamond:B | 11.4 | 4 | II | ஆம் |
| Ga | 1.083 | 0.0058 | I | ஆம் |
| Hf | 0.165 | I | ஆம் |  |
| β-La | 6.3 | I | ஆம் |  |
| Ru | 0.49 | 0.005 | I | ஆம் |
| Sn | 3.72 | 0.03 | I | ஆம் |
| β-W | 1–4 |  |  |  |
| C<sub>6</sub>Ca | 11.5 | 0.95 | II |  |
| C<sub>6</sub>Li<sub>3</sub>Ca<sub>2</sub> | 11.15 | II |  |  |
| C<sub>3</sub>K | 3.0 | II |  |  |
| C<sub>60</sub>K<sub>3</sub> | 19.8 | 0.013 | II | ஆம் |
| FeB<sub>4</sub> | 2.9 | I |  |  |
| InN | 3 | II | ஆம் |  |
| In<sub>2</sub>O<sub>3</sub> | 3.3 | ~3 | II | ஆம் |
| LaB<sub>6</sub> | 0.45 | ஆம் |  |  |
| MgB<sub>2</sub> | 39 | 74 | II | ஆம் |
| Nb<sub>3</sub>Al | 18 | II | ஆம் |  |
| NbO | 1.38 | II | ஆம் |  |
| NbN | 16 | II | ஆம் |  |
| NbTi | 10 | 15 | II | ஆம் |
| SiC:Al | 1.5 | 0.04 | II | ஆம் |
| YB<sub>6</sub> | 8.4 | II | ஆம் |  |
| ZrB<sub>12</sub> | 6.0 | I | ஆம் | } |
# கிரெய்க் வில்சன் (மூன்றாவது தளபதி, பிறப்பு 1964)

**கிரெய்க் வில்சன்** (மேரிலாண்ட், அனாபொலிஸில் நவம்பர் 28, 1964 பிறந்தார்) முன்னாள் தொழில்முறை பேஸ்பால் வீரர் ஆவார். 1989 முதல் 1993 வரை மேஜர் லீக் பேஸ்பால் நகரில் ஐந்து பருவங்களில் அவர் நடித்தார், முதன்மையாக மூன்றாவது தளபதியாக இருந்தார், ஆனால் இரண்டாவது அடித்தளத்தில் மற்றும் வெளிப்புறத்தில் விளையாடினார்.  
செயின்ட் லூயிஸ் கார்டினல்கள் மூலம் 1984 மேஜர் லீக் பேஸ்பால் வரைவு 20 வது சுற்றில் வில்சன் தேர்ந்தெடுக்கப்பட்டார். 1992 ஆம் ஆண்டிலிருந்து 1992 ஆம் ஆண்டு வரை மேஜர் லீக் மட்டத்தில் அவர் கார்டினல்கள் நிறுவனத்தில் நடித்தார். 1992-93 பருவத்தில், வில்சன் கிரேக்க ஜெஃப்ரிஸிற்கும் ஒரு சிறிய லீக் வீரருக்காகவும் ஃபெலிக்ஸ் ஜோஸ் உடன் கன்சாஸ் சிட்டி ராயல்ஸ் உடன் வர்த்தகம் செய்தார். வில்சன் ராயல்ஸ் ஒரு பருவத்தில் நடித்தார், பின்னர் ஒரு இலவச முகவர் ஆனார். 1995 பருவத்திற்குப் பிறகு ஓய்வு பெற்றுவருவதற்கு முன்னர் அவர் சிறிய லீக்கில் இரண்டு பருவங்களை விளையாடினார். அவர் 2003 ஆம் ஆண்டில் Guerreros de Oaxaca க்கான மெக்சிகன் லீக் ஒரு குறுகிய திரும்பினார், ஆனால் 14 விளையாட்டுகள் பிறகு மீண்டும் ஓய்வு.
# இலக்கியத்தில் இசைக்கருவிகள்

** இலக்கியத்தில் இசைக்கருவிகள் ** பழந்தமிழ் மக்கள் நுட்பமான இசைப் புலமையும், இசை இலக்கண அறிவும் பெற்றிருந்தனர். தொல்காப்பியம், எட்டுத்தொகை, பத்துப்பாட்டு, சிலப்பதிகாரம் ஆகிய நூல்கள் இசை பற்றிக் கூறுகின்றன.
# இலக்கியத்தில் இசைக்கருவிகள்

## இசைக் குறிப்புகள்

சங்க இலக்கியங்களில் குறிப்பாகப் பதிற்றுப்பத்து, பரிபாடல் போன்ற நூல்களில் இசைப் பற்றிய குறிப்புகள் நிரம்பக் கிடைக்கின்றன.
# இலக்கியத்தில் இசைக்கருவிகள்

## இசைக் கலைஞர்கள்

பெரும்பாணாற்றுப்படை, சிறுபாணாற்றுப்படை, பொருநராற்றுப்படை போன்ற நூல்களின் மூலம் இசைக் கலைஞர்கள் பற்றிய செய்திகள் பல கிடைக்கின்றன. தொல்காப்பியமும் இசை, பண் பற்றி கூறுகிறது.
# இலக்கியத்தில் இசைக்கருவிகள்

## யாழ்

கர்நாடக இசையின் பெருமை மிகுந்த இசைக் கருவிகளான வீணை, கோட்டுவாத்தியம் ஆகியவற்றுக்கு இணையாகத் தமிழிசையில் சொல்லப்படும் இசைக்கருவி யாழ் ஆகும். வீணைப் பற்றிய குறிப்புகள் பல இலக்கியங்களில் காணப்பட்டாலும், யாழிசைக்கு ஒரு சிறப்பான இடம் தரப்பட்டிருப்பதைக் காணமுடிகிறது. வீணையைப் போன்றே யாழும் கம்பி, நரம்புகளை இழுத்துக் கட்டப்பட்டுக் கைகளால் இசைக்கப்படும் கருவியாக இருந்திருக்கிறது.
# இலக்கியத்தில் இசைக்கருவிகள்

## திருமறையில் சொல்லப்பட்ட இசைக் கருவிகள்

திருமறையில் சொல்லப்பட்ட இசைக் கருவிகளான வீணை, கொக்கரை, கொடுமுழா முதலியவைப்பற்றி கல்லாடம் நூலில் விளக்கங்கள் காணப்படுகின்றன.
# இலக்கியத்தில் இசைக்கருவிகள்

## குழல்

பன்னிரண்டாவது திருமுறையான பெரியபுராணத்தில் மற்றொரு இசைக் கருவியான குழல் செய்வதைப் பற்றியும், இசைப்பதைப் பற்றியும் குறிப்புகள் உள்ளன.
# இலக்கியத்தில் இசைக்கருவிகள்

## படிமலர்ச்சி

இலக்கியத்தில் உள்ள இசைக் கருவிகளை நரம்புக் கருவி, காற்றுக் கருவி, தோற்கருவி ஆகியவற்றை முறையே யாழ், குழல், முழவு எனப் பொதுப்படக் கூறுவர்.இவை ஒவ்வொன்றிற்கும் உரிய பல்வேறு வகைக் கருவிகளை உருவாக்கினர். இசையின் பரிணாம வளர்ச்சிக்கு இவைப் பெரிதும் உதவின. இவையே பின்னர் பல்வேறு இசைக் கருவிகள் உருவாக வழிவகுத்தன. நான்கு நிலத்திற்கும் இசை, இசைக்கருவிகள் கருப்பொருளாக இருந்துள்ளமைக் குறிப்பிடத்தக்கது.
# இலக்கியத்தில் இசைக்கருவிகள்

## பார்வை நூல்

உழிஞை - தமிழியல் ஆய்வு வரலாறு - முனைவர்பட்ட ஆய்வாளர்கள், சென்னைப் பல்கலைக்கழகம், நறுமுகை வெளியீடு.
# பிரம்மத் தண்டு

**பிரம்மத்தண்டு** அல்லது **நாய்கடுகு** (அ) குடியோட்டிப்பூண்டு (அ) குருக்கம்செடி (*Argemone mexicana*) என்பது பாப்பவெராசியே குடும்பத்தைச் சேர்ந்த ஒரு பூக்கும் தாவரம் ஆகும். இது உலகின் எல்லா பகுதிகளிலும் காணப்படுகிறது. இது வறட்சி தாங்கி வளரக்கூடியத் தாவரம். இதன் தாயகம் வடக்கு அமெரிக்கா மற்றும் மெக்ஸிகோ ஆகும். இது மூலிகையாக பயன்படுகிறது.
# உருளை உலர்முறை

**உருளை உலர்முறை** (Drum drying) என்பது உருளை வடிவ கலனை கொண்டு மூலப்பொருட்களிலிருந்து திரவங்களை அகற்றி உலர்த்துவது ஆகும். உருளை உலர்முறை செயல்பாட்டில், தூய மூலப்பொருட்கள் குறைவான வெப்பநிலையில் , சுழற்றுதல் மூலம் உலர்த்தப்படுகின்றன. இந்த செயல்முறை முட்ந்த பிறகு பொருளானது அரைக்கப்பட்டு தூள் மற்றும் துகள்களாக மாற்றப்படுகின்றது. நவீன திருத்தியமைக்கபட்ட எந்திரங்கள் மூலம் உலர்த்தப்படுபைவ அவற்றின் உண்மையான நறுமணத்தோடும், வண்ணத்துடனும், சத்துக்களுடனே கிடைக்கின்றன.  
உருளை உலர்முறையில் பிசுபிசுப்பான மூலப்பொருட்களைக் கூட உலர்த்த முடியும் என்பது அவ்வமைப்பின் சிறப்பாகும். உருளை உலர்த்திகள் சுத்தமாக உள்ளதுடன், பயனபடுத்தவும், பராமரிக்கவும் மிகவும் எளிதாக உள்ளது.  
உருளை உலர்முறை பயன்படுத்தக்கூடிய பிற தயாரிப்புகள் உதாரணமாக, மாப்பொருள், தட்டுகள், காலை உணவு தானியங்கள், குழந்தை உணவு, உடனடியாக அரைக்கப்பட்ட உருளைக்கிழங்குகள் குளிர் நீரில் -கரையக்கூடியதாக உருவாக்கப்படுகின்றன.
# தர்சுட்டன் அளவுகோல்

உளவியல் மற்றும் சமூகவியலில் **தர்சுட்டன் மனப்பான்மை அளவுகோல்** (*Thurstone attitude scale*) மனப்பான்மையை அளவிட முதன்மையான அளவுகோளாகக் கருதப்படுகிறது. இது 1928 ஆம் ஆண்டில் லூயிசு லியோன் தர்சுட்டன் என்பவரால் சமயம் மீதான அணுகுமுறைகளை அளவிடும் ஒரு வழிமுறையாக உருவாக்கப்பட்டது. இது ஒரு குறிப்பிட்ட சிக்கலைப் பற்றிய அறிக்கைகளைக் கொண்டு தயாரிக்கப்பட்டது. ஒவ்வொரு அறிக்கையும் எவ்வளவு சாதகமானது அல்லது சாதகமற்றது என்று தீர்மானிப்பதற்காக ஒரு எண் மதிப்பைக் கொண்டுள்ளது, மக்கள் அவர்கள் ஒப்புக்கொண்ட ஒவ்வொரு அறிக்கையையும் சரிபார்த்து, சராசரி மதிப்பெண் கணக்கிடப்படுகிறது. இவ்வாய்வில் ஆம் - இல்லை ; அல்லது நன்று - சுமார் - மோசம் ; என்ற அளவில் வினா நிரல் அடிப்படையில் சோதித்தறியப்படுகிறது. இது அவர்களின் அணுகுமுறையை அல்லது மனப்பான்மையைக் குறிக்கிறது. ஆனால் ஒரு முழுமையான தர்ஸ்டன் அளவுகோலில் நேரிடை எண்ணம், எதிரிடை எண்ணம், இவற்றிற்கு இடைப்பட்ட பல்வேறு போக்குகள் கொண்ட மனநிலை ஆகியவற்றை பிரதிபலிக்கும் 40 அல்லது 50 உருப்படிகள் கொடுக்கப்பட்டிருக்கும்.
# தினம் ஒரு ஆப்பிள் உண்டால் மருத்துவரிடம் செல்லவேண்டாம்

**தினம் ஒரு ஆப்பிள் உண்டால் மருத்துவரிடம் செல்லவேண்டாம்** (An apple a day keeps the doctor away) என்பது ஆப்பிள் உண்பது அல்லது பழங்கள் மற்றும் காய்கறிகளில் ஆகியவற்றில் ஆரோக்கியம், நன்மைகள் போன்றவை இருப்பதாகக் கூறும் ஒரு பொதுவான ஆங்கில பழமொழி ஆகும்.
# தினம் ஒரு ஆப்பிள் உண்டால் மருத்துவரிடம் செல்லவேண்டாம்

## தோற்றம்

1860 இல் இங்கிலாந்து நாட்டில் (வேல்ஸில்) பழமொழியின் முதல் பதிவு பயன்படுத்தப்பட்டது. அந்த வார்த்தைகளின் அசல் வார்த்தை "படுக்கைக்குச் செல்லும் முன் ஒரு ஆப்பிள் சாப்பிட்டால், நீங்கள் தன்னுடைய ரொட்டிக்குச் சம்பாதித்து வைப்பீர்கள்" என்பதாகும். தற்போதைய வடிவில் ("நாள் ஒன்றுக்கு ஒரு ஆப்பிள் உண்டால் மருத்துவரை தவிர்க்கலாம்") முதன்முதலில் 1992 ஆம் ஆண்டில் அச்சிடப்பட்டது2.
# தினம் ஒரு ஆப்பிள் உண்டால் மருத்துவரிடம் செல்லவேண்டாம்

## அறிவியல் மதிப்பீடு

ஆப்பிள் மற்றும் பேரி ஆகியவற்றை உண்பது பக்கவாதத்தைதை தடுக்கும், என்பதை 2011 ஆம் ஆண்டில் ஒரு ஆய்வு கண்டறிந்தது.  
எனினும், ஒரு 2011 ஒரு ஆய்வில் அதிக எடை கொண்ட ஒரு சிறிய ஆண்கள் குழுவுக்கு தினசரி உணவில் 'கோல்டன் ஆப்பிள் உண்ணச் செய்ததில் அதிக அளவு எல்டிஎல் கொழுப்பு மற்றும் ட்ரைகிளிசரைடுகளுக்கு வழிவகுத்தது என்று கண்டறியப்பட்டது. கோல்டன் ஆப்பிள்களானது உயர் சர்க்கரை மற்றும் குறைந்த பினோலி உள்ளடக்க முடிவுக்கு காரணம் என குறைகூறப்பட்டது.
# கல்பட்டி தீவு

**கல்பட்டி தீவு** (Kalpati) இந்தியாவில் கேரள மாநில எல்லைக்கு அருகில் அரபிக்கடலில் லட்சத்தீவுகள் கூட்டத்தின் அகத்தி பள்ளத்தாக்கில் அமைந்துள்ளது. அகத்தி தீவின் பயணிகள் விமான நிலைய ஓடுபாதை கல்பட்டி தீவு வரை விரிவுபடுத்துவதற்கான திட்டங்கள் உள்ளன. மேற்கண்ட ஓடுபாதை நீட்டிப்புத் திட்டம் அங்கிருக்கும் ஆமைகள் வாழிடத்தை பாதிக்கும் அபாயம் உள்ளதால் தேசிய பசுமை தீர்ப்பாயம் இத்திட்டத்தை நிராகரித்தது.
# கல்பட்டி தீவு

## நிர்வாகம்

இந்த கல்பட்டி தீவு, கவரட்டி பிராந்தியப் பகுதியில் அமைந்துள்ள அகட்டி தீவின்  நகர்ப்புற பகுதியாக நிர்வகிக்கப்படுகிறது.
# மக்கள் குறை தீர்க்கும் நாள்

**மக்கள் குறை தீர்க்கும் நாள்** என்பது தமிழ்நாடு அரசு நிர்வாகத்தில்
அடிப்படைச் சேவைகளில் மக்கள் குறைகளைச் சந்திக்கும்போது, உரிய அலுவலர்களை அணுகிக் குறைகளைத் தெரிவிக்கும் நாளாகும். ஒவ்வொரு வாரமும் திங்கட்கிழமையன்று, “மக்கள் குறை தீர்க்கும் நாள்” கடைபிடிக்கப்படுகிறது.
அன்று அனைத்து அரசு அலுவலகங்களிலும் அந்தந்த பகுதிகளில் வாழ்கிற மக்கள் தங்கள் குறைகளைத் தெரிவிக்கலாம். இது தவிர, மாவட்ட ஆட்சித் தலைவர் அல்லது மாவட்ட வருவாய் அலுவலர் மாதத்தில் ஒரு நாள் ஒரு குக்கிராமத்திற்கு நேரடியாகச் சென்று முகாமிடுவர். மாவட்டத் தலைநகருக்குச் செல்லும் வாய்ப்பும் வசதியும் இல்லாத அப்பகுதி-சுற்று வட்டார ஏழை மக்கள் இந்த முகாமைப் பயன்கடுத்தத் தங்கள் குறைகளை மாவட்ட ஆட்சியரிடம் நேரடியாக தெரிவிக்கலாம். இந்த நிகழ்வு மாவட்ட ஆட்சியர் அலுவலக கூட்டரங்கிலும் நடத்தப்படுவதுண்டு. அவர்கள் குறைகளுக்கு அந்த முகாமிலேயே தீர்வு காண்கிற நாளாக ”மக்கள் தொடர்புத் திட்ட நாள்” அமைகிறது.
# கணிதத்தின் வரலாறு

## வரலாற்றுக் காலத்திற்கு முன்னர்

கணித எண்ணத்திற்கான துவக்கமாக எண் கோட்பாடுகளும் அளவியல், வடிவவியல் தேவைகளும் இருந்தன. தற்காலத்தில் விலங்குகளின் அறிகைத் திறன்களின் ஆய்வுகளைக் கொண்டு இவை மனிதருக்கு மட்டுமேயுள்ள திறன்களல்ல எனத் தெரிய வந்துள்ளது. இவை வேட்டை-சேகரிப்பு சமூகங்களில் நாள்தோறும் தேவைப்படும் திறனாக உள்ளது. The idea of the "எண்" குறித்த கோட்பாடு மெல்ல உருவாகிவந்திருப்பதற்கான சான்றுகள் மொழிகளில் உள்ளன; "ஒன்று", "இரண்டு", "பல", என இவை போன்ற வேற்றுமைப்படுத்தும் சொற்கள் சான்றுகளாகும்.நைல் ஆற்றின் துவக்கத்தில் (வடகிழக்கு காங்கோவில்) கிடைத்த *இசாங்கோ எலும்பு* 20,000 ஆண்டுகளுக்கு பிந்தையதாகும்; இதில் மூன்று நெடுவரிசைகளில் குறியீடுகள் பொறிக்கப்பட்டுள்ளன. இது துவக்க காலத்தில் பகா எண்களின் தொடர்வரிசைகள் என கருதப்படுகிறது; அல்லது ஆறு-மாத சந்திர நாட்காட்டியாக இருக்கலாம்.
# வாகனக் காப்பீடு (இந்தியா)

**வாகன காப்பீடு** மோட்டார் வாகன உரிமையாளர்களுக்கு (அ) அவரது வாகனம் காப்பீடு செய்யப்பட்ட அபாயத்தால் சேதமடைதல், உபயோகமற்றதாகல், திருடப்படல் போன்ற நிலைமைக்கு தள்ளப்படுவதற்கு எதிரான பாதுகாப்பும் (ஆ) சட்டப்படி வாகன உரிமையாளர் ஏதேனும் மூன்றாவது தரப்பு பொறுப்புக்கு ஆளாக நேர்ந்தால் அதற்கான ஈட்டுத் தொகையும், செலுத்தி பாதுகாப்பை வழங்குகிறது. மூன்றாம் தரப்பு காப்பீடு என்பது சட்டப்பூர்வமான தேவை. ஒரு பொது இடத்தில் வாகனத்தைப் பயன்படுத்துவதால் ஏற்படும் அல்லது எழும் மூன்றாம் தரப்பினரின் உயிர் அல்லது சொத்துக்களுக்கு ஏதேனும் காயம், அபாயம், அல்லது சேதத்திற்கு வாகனத்தின் உரிமையாளர் சட்டப்பூர்வமாக பொறுப்பாவார். பொது இடத்தில் காப்பீடு இல்லாமல் வாகனம் ஓட்டுவது *மோட்டார் வாகன சட்டம் 1988*-ன் படி தண்டனைக்குரிய குற்றமாகும்
# வாகனக் காப்பீடு (இந்தியா)

## சட்டக் கட்டமைப்பு

இந்தியாவில் பின்வரும் சட்டக் கட்டமைப்பின் விதிகளால் *வாகன காப்பீடு* நிர்வகிக்கப்படுகிறது. இவையில் முக்கியமானவை வருமாறு:  
- மோட்டார் வாகனச் சட்டம், 1988 (2019 வரையிலான திருத்தங்களுடன்)
- காப்பீட்டுச் சட்டம், 1938 (2019 வரையிலான திருத்தங்களுடன்)
- இந்திய ஒப்பந்தச் சட்டம், 1872 (2018 வரையிலான திருத்தங்களுடன்)
- சொத்து பரிமாற்ற சட்டம், 1882 (2019 வரையிலான திருத்தங்களுடன்)
- சாலை வழி பண்டம் நகர்த்தல் சட்டம், சாலை போக்குவரத்து கழகங்கள் சட்டம், போன்ற பிற சட்டங்கள்  
மோட்டார் வாகனச் சட்டம், 1988 ன்படி சாலையில் செல்லும் வாகனங்கள் ஒவ்வொன்றும் காப்பீடு செய்யப்பட்டிருப்பதைக் குறிக்கும். மேலும், அதற்கான நகல் / சான்று வாகனத்தில் வைத்திருக்க வேண்டும்.
# வாகனக் காப்பீடு (இந்தியா)

## வாகனக் காப்பீடு வகைகள்

பொதுவாக, வாகனக் காப்பீடு வழங்கும் இரண்டு வகையான காப்பீட்டு ஆவணங்கள் உள்ளன.
1. வாகனத்தால் மூன்றாம் நபருக்கு ஏற்படும் காயம், பொருட்சேதம், உயிரிழப்பு போன்றவைக்கான காப்பீட்டுப் பொறுப்பை மட்டுமே ஈட்டுறுதி செய்யும் ஆவணம் (பொதுவாக *மூன்றாம் நபர் காப்பீடு* என அழைக்கப்படும் இது சட்டரீதியான தேவையும் கூட)
1. காப்பீட்டுத் தொகுப்பு ஆவணம் (காப்பீட்டு பொறுப்புடன் உரிமையாளரின் வாகனத்துக்கு சேதம் உள்ளிட்ட ஆபத்துகளுக்கு ஈட்டுறுதி வழங்குகிறது. இதை *விரிவான காப்பீட்டு ஆவணம்* என்றும் கூறுவர்)  
முதலில் குறிப்பிட்ட வகையான வாகனக் காப்பீடு வாங்கும் ஒருவர் அந்த ஆவணம் சட்டரீதியான மூன்றாம் தரப்பு பொறுப்புக்கு மட்டுமே ஈட்டுறுதி வழங்கும் என்றும் உரிமையாளரின் வாகனத்திற்கு ஏற்படும் சேதம் உள்ளிட்ட ஆபத்துகளிலிருந்து பாதுகாப்பு அளிக்காது என்பதை நினைவில் கொள்ளவேண்டும். எனவே, உங்கள் வாகனத்திற்கான ஈட்டுறுதி உட்பட, விரிவான காப்பீடு வழங்கும் ஒரு தொகுப்பு காப்பீட்டு ஆவணத்தை வாங்குவதே விவேகமானதாக இருக்கும்.
# வாகனக் காப்பீடு (இந்தியா)

## வாகனக் காப்பீடு வகைகள்

### விரிவான காப்பீட்டு ஆவணம் அளிக்கும் ஈட்டுறுதி

பின்வரும் ஆபத்துகளால் (perils) காப்பீடு வழங்கப்பட்ட வாகனங்களுக்கு ஏற்படக்கூடிய சேதம் உள்ளிட்ட இழப்புகளை ஈடுசெய்ய விரிவான காப்பீட்டு ஆவணம் ஈட்டுறுதி வழங்குகிறது.  
- தீ (*Fire*), வெடிப்பு (*Explosion*), தன் மூட்டம் (*Self-Ignition*), மின்னல் (*Lightning*)
- கன்னம் வைத்தல் (*Burglary*), மனை வன்நுழைவு (*Housebreaking*), திருட்டு (*Theft*)
- கலவரம் (*Riot*), பணிமுடக்கம் (*Strike*)
- நிலநடுக்கம் (*Earthquake*)
- வெள்ளம் (*Flood*), புயல் (*Storm*), சூறாவளி (*Cyclone'), பெரும்புயல் ('Hurricane*), கடுங்காற்று (*tempest*), வெள்ளப்பெருக்கு (*inundation*), ஆலங்கட்டி மழை (*hailstorm*), உறைபனி (*frost*)
- தற்செயலான வெளி வழிவகைகள் (*Accidental external means*)
- வன்மமான செய்கை (*Malicious Act*)
- பயங்கரவாத செய்கைகள் (*Terrorism acts*)
- இரயில் (*Rail*), சாலை (*Road*), உள்நாட்டு நீர்வழிகள் (*Inland waterways*), மின்தூக்கி (*Lift*), மின் உயர்த்தி (*Elevator*), அல்லது வான்வழிப் (*Air*) பயணத்தில் இருக்கும்போது
- நிலச்சரிவு (*Land slide*), பாறைச்சரிவு (*Rock slide*)
# வாகனக் காப்பீடு (இந்தியா)

## வாகனக் காப்பீடு வகைகள்

### காப்பீட்டு ஆவணத்தில் காணப்படும் பொதுவான விலக்கல் வாசகம்

வாகனக் காப்பீட்டு ஆவணத்தில் காணப்படும் பொதுவான விலக்கல் வாசகத்தின்படி (*general exclusions clause*) பின்வரும் சூழ்நிலைகளில் ஈட்டுத்தொகை கோரிக்கை மறுக்கப்படக்கூடும்.  
- ஏற்கத்தக்க ஓட்டுநர் உரிமமின்மை
- போதையூட்டும் மதுபானம்/மருந்துகள் விளைவுக்காரணியாயிருத்தல்
- புவியியல் எல்லைக்கு (*geographical limits*) அப்பால் ஏற்படும் விபத்து
- வாகனம் சட்டவிரோத நோக்கங்களுக்காக பயன்படுத்தல்
- மின்/இயந்திர பழுதடைதல் (Electrical/Mechanical Breakdown)
# வாகனக் காப்பீடு (இந்தியா)

## வாகனக் காப்பீடு வகைகள்

### ஏற்கத்தக்க ஓட்டுநர் உரிமம்

மேலே குறிப்பிட்டுள்ள பொதுவான விலக்கல் வாசகத்தின்படி முதலாவது விலக்கலுக்கான சூழ்நிலை ***ஏற்கத்தக்க ஓட்டுநர் உரிமமின்மை*** என்பதால் **ஓட்டுநர் உரிமம்** (*driving licence*) தொடர்பான சில சட்டப் பிரிவுகளை பற்றி தெரிந்துகொள்வது பயனுள்ளதாக இருக்கும்.  
- எந்தவொரு நபரும் எந்தவொரு பொது இடத்திலும் மோட்டார் வாகனத்தை ஓட்டுவதற்கு அதிகாரம் அளிக்கும் காலாவதியாகாத ஓட்டுநர் உரிமமின்றி வாகனத்தை ஓட்டக்கூடாது.
- பதினெட்டு வயதுக்குட்பட்ட எவரும் பொது இடத்தில் மோட்டார் வாகனம் ஓட்டக்கூடாது. ஆனால், இதற்கு விதிவிலக்காக, பல்லிணை (*gear*) இல்லாமல் 50 கனசதமமீற்றருக்கு (*cc*) அதிகமில்லாமல் பொறித் திறன் கொண்ட ஒரு விசையுந்தினை ஒரு நபர் பதினாறு வயதை அடைந்த பிறகு பொது இடத்தில் ஓட்டலாம்.
- இருபது வயதுக்குட்பட்ட எவரும் பொது இடத்தில் போக்குவரத்து வாகனத்தை ஓட்டக்கூடாது.
- குறிப்பிட்ட வாகன வகைக்கு நிர்ணயிக்கப்பட்ட வயதுவரம்புக்குட்பட்டுத் தான் எந்தவொரு நபருக்கும் ஓட்டுநர் உரிமம் வழங்கப்படலாம்.
- ஓட்டுநர் உரிமவிதிகளை மீறி வாகனங்களை ஓட்டும் அனுமதியை வாகன உரிமையாளர்கள் பிறருக்கு வழங்கலாகாது.
- ஓட்டுநர் உரிமம் அல்லது கற்றல் உரிமம் (*learner’s licence*) வைத்திருப்பவர்கள் அதை வேறு யாரும் பயன்படுத்த அனுமதிக்க கூடாது.
- குறைந்த பட்சம் ஒரு வருடத்திற்கு இலகுரக மோட்டார் வாகனம் ஓட்டுவதற்கு ஓட்டுநர் உரிமம் பெற்றிருந்தால் ஒழிய, போக்குவரத்து வாகனம் ஓட்டுவதற்கான கற்றல் உரிமம் எவருக்கும் வழங்கப்படாது.  
மோட்டார் வாகனச் சட்டம் வாகனங்களை பல்வேறு வகைகளாகவும், தன்மைகளுடையவையாகவும் வகைப்படுத்தியுள்ளது. ஓட்டுநர் உரிமம் கூட வாகனங்களின் தன்மைகளையும் வகைகளையும் கணக்கிலெடுத்தே வழங்கப்படுகின்றன. இவற்றில் சில பின்வருமாறு:  
- ஆம்னி பேருந்து (ஆறுக்கும் மேற்பட்ட நபர்களை ஏற்றிச் செல்லும் வகையில் உருவாக்கப்பட்டது)
- இலகுரக மோட்டார் வாகனம் (*light motor vehicle*) (மொத்த வாகன எடை 7500 கிலோகிராம்களுக்கு மேலில்லாமல் இருக்கும் வகை)
- இழுவை வண்டி (*Trailer*) (மோட்டார் வாகனத்தால் இழுக்கப்படும் வாகனவகை)
- உழவு இயந்திரம் (*Tractor*)
- ஒப்பந்த வண்டி (*Contract Carriage*)
- கனரக சரக்கு வாகனம் (*heavy goods vehicle*) (12,000 கிலோகிராம்களுக்கு மேல் உள்ள வாகனவகை)
- கனரக பயணிகள் மோட்டார் வாகனம் (*heavy passenger motor vehicle*)
- சரக்குந்து (*goods carriage*)
- சுற்றுலா வாகனம்
- தனியார் சேவை வாகனம்
- நடுத்தர சரக்கு வாகனம்
- நடுத்தர பயணிகள் மோட்டார் வாகனம்
- நோயாளி வண்டி (*invalid carriage*) (உடல் குறைபாடு அல்லது இயலாமையால் பாதிக்கப்பட்ட ஒரு நபரின் பயன்பாட்டிற்கான வாகனம்)
- பயணிகள் பேருந்து
- பொது சேவை வாகனம்  
வாகனக் காப்பீட்டு நிறுவனங்களால் காப்புறுதித் தொகை கோரப்படும் வேளையில் இவ்வாறு பல்வகையான வாகனங்களை உள்ளடக்கிய மோட்டார் வாகனச் சட்ட விதிகள் உன்னிப்பாக கணக்கிலெடுத்துக் கொள்ளப்படுகிறது என்பதையும் நினைவில் வைத்துக் கொள்ள வேண்டும்.
# வாகனக் காப்பீடு (இந்தியா)

## வாகனக் காப்பீடு: கால அளவு

பொதுவாக, வாகனக் காப்பீட்டு ஆவணம் , ஒரு வருட காலத்திற்கு செல்லுபடியாகும். இருப்பினும், உச்ச நீதிமன்றத்தின் உத்தரவின்படி இரு சக்கர வாகனங்கள் மற்றும் நான்கு சக்கர வாகனங்களுக்கு நீண்டகால மூன்றாம் தரப்பு வாகனக் காப்பீடு கட்டாயமாக்கப்பட்டுள்ளது. நீண்ட கால காப்பீட்டு ஆவணம் நான்கு சக்கர வாகனங்களுக்கு 3 ஆண்டுகள் என்றாலும், இரு சக்கர வாகனங்களுக்கு 5 ஆண்டுகள் ஆகும். 1999-ஆவது ஆண்டின் ''இந்தியக் காப்பீடு ஒழுங்காற்று மற்றும் வளர்ச்சி முகமை சட்டத்தின் பிரிவு 14(2)இன் கீழ் காப்பீட்டாளர்களுக்காக வெளியிடப்பட்ட சுற்றறிக்கையின் வாயிலாக உச்சநீதிமன்ற வழிகாட்டுதல்களை 2018-ஆம் ஆண்டு செப்டம்பர் 1-ஆம் தேதியிலிருந்து செயல்படுத்தும் நோக்கத்துடன் பின்வரும் வழிகாட்டுதல்கள் வழங்கப்பட்டுள்ளன.  
1. புதிய சிற்றுந்துகளுக்கு மூன்று வருட *மூன்றாம் நபர் வாகனக் காப்பீடு* மற்றும் புதிய இரு சக்கர வாகனங்களுக்கு ஐந்து வருட *மூன்றாம் நபர் வாகனக் காப்பீட்டு ஆவணங்களை* மட்டும் வழங்குங்கள்;
1. காப்பீட்டின் விற்பனையின் போது முழு காலத்திற்கும் (மூன்று ஆண்டுகள் அல்லது ஐந்து ஆண்டுகள்) காப்பீட்டுத் தவணைத் தொகை பெற்றுக்கொள்ளப்பட வேண்டும், ஆனால் இது ஆண்டு அடிப்படையில் தான் கணக்கிலெடுத்துக்கொள்ளப்படும். அதாவது, ஆண்டிற்கான காப்பீட்டுத் தவணைத் தொகை மட்டுமே வருமானமாக கணக்கிடப்படும் என்றும் செலுத்தப்பட்ட மீதமுள்ள ஆண்டுகளுக்கான காப்பீட்டுத் தவணைத் தொகை "காப்பீட்டுத் தவணைத் தொகை வைப்பு" அல்லது "முன்பற்று காப்பீட்டுத் தவணைத் தொகை" என்று கருதப்படும்;
1. பின்வரும் காரணங்களைத் தவிர எந்த மூன்றாம் நபர் காப்பீட்டையும் காப்பீட்டாளர் அல்லது காப்பீடு செய்தவரால் ரத்து செய்ய முடியாது:
1. இரட்டை காப்பீடு
1. *மொத்த இழப்பு* அல்லது *ஆக்கபூர்வமான மொத்த இழப்பு* காரணமாக வாகனம் இனி பயன்பாட்டில் இல்லை
1. வாகனம் விற்கப்படுதல் மற்றும்/அல்லது மாற்றப்படுதல்  
மேலும், *விரிவான காப்பீட்டு ஆவணத்தை* பொறுத்தவரை, சுற்றறிக்கை இவ்வாறு கூறுகின்றது:  
தற்போது, *காப்பீட்டுத் தொகுப்பு ஆவணம்* என அழைக்கப்படும் விரிவான காப்பீட்டு ஆவணம் காப்பீட்டு பொறுப்புடன் (மூன்றாம் நபர் காப்பீடு) உரிமையாளரின் வாகனத்துக்கு சேதம் உள்ளிட்ட ஆபத்துகளுக்கு ஈட்டுறுதி வழங்குகிறது. புதிய சிற்றுந்துகள் மற்றும் புதிய இரு சக்கர வாகனங்களுக்கான நீண்ட கால மூன்றாம் நபர் வாகனக் காப்பீடு அறிமுகப்படுத்தப்பட்ட பிறகு, காப்பீடு செய்யப்பட்டவருக்கு பின்வரும் இரண்டு விருப்பங்கள் வழங்கப்படலாம்:  
1. *மூன்றாம் நபர் வாகனக் காப்பீடு* மற்றும் *உரிமையாளரின் வாகனத்துக்கு சேதம் உள்ளிட்ட ஆபத்துகளுக்கு காப்பீடு* ஆகிய இரண்டையும் மூன்று ஆண்டுகள் அல்லது ஐந்து ஆண்டுகளுக்கு வழங்கும் நீண்ட கால தொகுப்பு காப்புறுதி; அல்லது
1. மூன்றாம் தரப்பு கூறுகளுக்கு மூன்று ஆண்டுகள் அல்லது ஐந்தாண்டுகள் (பொருந்தும் வகையில்) மற்றும் உரிமையாளரின் வாகனத்துக்கு சேதம் உள்ளிட்ட ஆபத்துகளுக்கு ஒரு வருட கால அவகாசத்துடன் கூடிய தொகுப்பு காப்புறுதி
# வாகனக் காப்பீடு (இந்தியா)

## வாகனக் காப்பீடு: காப்பீட்டுத் தவணைத் தொகை

ஆண்டுதோறும் காலக்கெடுவிற்கு முன் காப்பீட்டுத் தவணைத் தொகை (*insurance premium*) செலுத்தி புதுப்பிக்க வேண்டியது அவசியமாகும்.  
காப்பீட்டு நிறுவனங்கள் பொதுவாக காப்பீட்டுத் தவணைத் தொகையை செலுத்துவதற்கு நிலுவைத் தேதியில் எவ்வித சலுகைக் காலத்தையும் வழங்குவதில்லை. நிலுவையிலுள்ள 1938-ஆம் ஆண்டின் **காப்பீட்டுச் சட்டத்தின்** பிரிவு 64VB-யின் படி *செலுத்த வேண்டிய காப்பீட்டுத் தவணைத் தொகையை பெறும் வரை அல்லது பரிந்துரைக்கப்பட்ட முறையில் முன்கூட்டியே வைப்பு செய்யப்படும் வரை, எந்தவொரு காப்பீட்டாளரும் இந்தியாவில் எந்தவொரு காப்பீட்டு வணிகத்திலும் எந்தவொரு இடரையும் (*risk*) ஏற்கக்கூடாது*.  
காப்பீட்டு ஆவணம் நிலுவைத் தேதிக்குள் காப்பீட்டுத் தவணைத் தொகை செலுத்தப்படாமல் காலாவதியானால், வாகனத்தை ஆய்வு செய்யவேண்டியது கட்டாயமாகும். மேலும், ஒரு விரிவான காப்பீட்டு ஆவணத்தை 90 நாட்களுக்கு மேல் காலாவதியாக அனுமதித்தால், திரட்டப்பட்ட கோரலின்மை வெகுமதி (*no-claim bonus*) பலனையும் இழக்க நேரிடும்.
# வாகனக் காப்பீடு (இந்தியா)

## புகார்கள் மற்றும் குறைகள்

ஒரு நடவடிக்கை அல்லது செயலின்மை, சேவையின் தரம் / சேவையின் குறைபாடு மற்றும் / அல்லது ஏதேனும் இடைத்தரகர் அல்லது பரிகார நடவடிக்கையைப் பற்றி அதிருப்தியை வெளிப்படுத்தும் எந்தவொரு தகவல்தொடர்பும் ஒரு குறையாக வரையறுக்கப்படுகிறது. ஒவ்வொரு காப்பீட்டாளரும் சிறந்த வாடிக்கையாளர் சேவையை வழங்குவதற்கு ஒரு குறை தீர்க்கும் பொறிமுறையை உறுதி செய்ய வேண்டும், இது வணிக வளர்ச்சிக்கான மிக முக்கியமான கருவியாகும்.  
1998-ஆம் ஆண்டு நவம்பர் 11 அன்று *பொதுக் குறைகளை நிவர்த்தி செய்தல் விதிகளின்* கீழ் *காப்பீட்டு மன்றத்தின் ஆளுகைக் குழு* (*Governing Body of Insurance Council - GBIC*) மூலம் இந்தியாவில் *காப்பீட்டு முறைகேள் அதிகாரி* (*Insurance Ombudsman*) என்ற அமைப்பு முறை நிறுவப்பட்டது. இதை தொடர்ந்து *இந்தியக் காப்பீடு ஒழுங்காற்று மற்றும் வளர்ச்சி முகமை* சில விதிமுறைகளை அமலுக்கு கொண்டுவந்தது. இவற்றின்படி ஒவ்வொரு காப்பீட்டாளரும் பின்வரும் நடவடிக்கைகள் எடுக்கப்பட்டுள்ளனவா என உறுதி செய்ய வேண்டும்.  
1. நிர்வாகக் குழுவால் அங்கீகரிக்கப்பட்ட குறை தீர்க்கும் கொள்கை ஆவணம் உள்ளதை உறுதிசெய்ய வேண்டும்
1. அனைத்து புகார்களும் முகமையின் *ஒருங்கிணைந்த புகார் மேலாண்மை அமைப்பு* (*Integrated Grievance Management System*) புறையம் மூலம் உள்நுழைய வேண்டும்
1. ஒவ்வொரு காப்பீட்டாளரும் *குறை தீர்க்கும் அதிகாரியை* (*Grievance Redressal Officer*) கொண்டிருக்க வேண்டும். அவருடைய தொடர்பு விவரங்கள் காப்பீட்டு ஆவணதாரர்களுடனான அனைத்து தகவல்தொடர்புகளிலும் வழங்கப்பட வேண்டும்
1. முகமையால் பரிந்துரைக்கப்பட்ட குறை தீர்க்கும் வழிகாட்டுதல்களை காப்பீட்டாளர் கண்டிப்பாக கடைபிடிக்க வேண்டும்
1. அனைத்து வகை புகார்களையும் தொடர்ந்து அறிக்கையிடுவதும் நிலுவையில் உள்ள புகார்களை சமரசம் செய்வதும் அன்றாட நடவடிக்கையாகும்
1. புகார்களின் வகை, சம்பந்தப்பட்ட இடைத்தரகர், எடுக்கப்பட்ட நடவடிக்கை, மூலக் காரண பகுப்பாய்வு ஆகியவை ஒவ்வொரு கூட்டத்திலும் விவாதம் மற்றும் வழிகாட்டுதலுக்காக *காப்பீட்டு ஆவணதாரர்களின் நலன் பாதுகாப்புக் குழு*வின் முன் வைக்கப்பட வேண்டும்.